**CRNA GORA**

**SKUPŠTINA CRNE GORE**

**Broj: 00-57/13-100/1**

**Podgorica, 8. oktobar 2013.godine**

**SKUPŠTINA CRNE GORE**

**objavljuje**

**INTERNI OGLAS - UNUTAR DRŽAVNOG ORGANA**

 **1. Samostalni/a savjetnik/ca II – u Zakonodavnom odboru - Odsjek za pripremu i obradu sjednica radnih tijela ( Sektor za podršku zakonodavnoj i nadzornoj funkciji Skupštine )** - Izvršilaca: 1, na neodređeno vrijeme,

**Kratak opis posla radnog mjesta:**

- samostalno obavlja posebno stručne poslove po uputstvu sekretara radnog tijela koji se

 odnose na proučavanje materijala koje razmatra radno tijelo i o njima daje stručna mišljenja

 predsjedniku radnog tijela i članovima radnog tijela na njihov zahtjev;

- obavlja poslove koji se odnose na istraživanje i analizu tema iz oblasti koje su od značaja za

 radno tijelo;

- obavlja poslove koji se odnose na pripremu sjednica radnog tijela i pripremu materijala,

- pomaže sekretaru radnog tijela u izradi zapisnika i izvještaja sa sjednica radnog tijela;

- postupa po propisanim uputstvima i obavlja druge poslove po nalogu pretpostavljenih.

**Opšti uslovi i drugi uslovi, propisani Pravilnikom o organizaciji i sistematizaciji Službe Skupštine, koje je potrebno da kandidat ispunjava, su:**

* da je crnogorski državljanin,
* da je punoljetan,
* da je zdravstveno sposoban za obavljanje poslova radnog mjesta,
* da ima visoko obrazovanje društvenih nauka (nivo VII, podnivo VII1, 240 kredita CSPK)- pravni fakultet,
* da nije osuđivan za krivično djelo koje ga čini nedostojnim za rad u državnom organu i protiv koga se ne vodi krivični postupak za krivično djelo za koje se gonjenje preduzima po službenoj dužnosti,
* da ima najmanje 3 godine radnog iskustva,
* da ima položen stručni ispit za rad u državnim organima,
* da posjeduje znanje rada na računaru,
* probni rad u trajanju od godinu dana.

**Potrebna dokumentacija:**

* obrazac za prijavu na slobodno radno mjesto u Službi Skupštine Crne Gore ( kandidati mogu preuzeti obrazac sa sajta Skupštine Crne Gore [www.skupstina.me](http://www.skupstina.me), u rubrici **Služba Skupštine - Zaposlenje** ),
* uvjerenje o državljanstvu,
* fotokopija lične karte (kandidati koji posjeduju biometrijsku ličnu kartu, nijesu u obavezi da dostave uvjerenje o državljanstvu, već ovjerenu kopiju biometrijske lične karte),
* uvjerenje o zdravstvenoj sposobnosti za obavljanje poslova radnog mjesta,
* diploma ili uvjerenje o završenom nivou i vrsti obrazovanja,
* uvjerenje nadležnog suda da se protiv kandidata ne vodi krivični postupak za krivično djelo za koje se gonjenje preduzima po službenoj dužnosti,
* uvjerenje o potrebnom radnom iskustvu,
* uvjerenje o položenom stručnom ispitu za rad u državnim organima.

**Pravo prijavljivanja na oglas**:

Pravo prijavljivanja na oglas imaju kandidati koji su na dan donošenja odluke o pokretanju postupka za popunu radnog mjesta imali zasnovan radni odnos na neodređeno ili određeno vrijeme.

**Način i rok prijavljivanja na oglas:**

Navedenu dokumentaciju potrebno je dostaviti u roku od 15 dana od dana objavljivanja internog oglasa unutar državnog organa:

- u elektronskom obliku**,** na e-mail adresu hr@skupstina.me,

- ili u zatvorenoj koverti ( na kojoj je potrebno ispisati: ime i prezime, adresu, kontakt telefon, naziv državnog organa i radnog mjesta) **na adresu:** **SKUPŠTINA CRNE GORE Bulevar Svetog Petra Cetinjskog br. 10, sa naznakom: za interni oglas – unutar državnog organa za potrebe Službe Skupštine Crne Gore. Kontakt: Biro za upravljanje ljudskim resursima, broj tel: 020 404-536).**

Kvalitet i relevantnost stručnih i radnih kvaliteta utvrđuje se uvidom u podatke iz Centralne kadrovske evidencije.

Ukoliko za kandidata, koji je državni službenik, ne postoje podaci u Centralnoj kadrovskoj evidenciji ili iz istih nije moguće utvrditi kvalitet i relevantnost stručnih i radnih kvaliteta, dodjela bodova za stručne i radne kvalitete će se vršiti na osnovu mišljenja pribavljenog od državnog organa u kojem kandidat radio ili radi.

Mišljenje o stručnim i radnim kvalitetima kandidata privredno društvo, drugo pravno lice, preduzetnik i državni organ dostavlja u roku od 15 dana od dana prijema zahtjeva za davanje mišljenja.

Ovlašćeni državni službenik u Službi Skupštine u pisanoj formi ili usmenim putem ili e mail-om obavještava kandidata da je zatraženo mišljenje o stručnim i radnim kvalitetima od poslodavca kod kojeg radi ili je radio i da u slučaju ne dostavljanja mišljenja u propisanom roku, neće biti dodijeljeni bodovi za stručne i radne kvalitete.

**Postupak provjere sposobnosti:**

Nakon sačinjavanja liste kandidata koji ispunjavaju uslove oglasa, kandidati će biti obaviješteni o načinu, vremenu i mjestu održavanja provjere sposobnosti, u pisanoj formi ili usmenim putem ili e-mailom, najkasnije pet dana prije dana održavanja provjere sposobnosti.

Postupak obavezne provjere sposobnosti kandidata obaviće se u skladu sa članom 42 Zakona o državnim službenicima i namještenicima ("Sl. list Crne Gore", br. 39/11, 50/11, 66/12) i

Pravilnika o načinu provjere sposobnosti kandidata prilikom popune radnih mjesta i načinu uvida u dokumentaciju oglasa u Službi Skupštine Crne Gore ( “Sl. list Crne Gore”, br. 36/13 ).

 **GENERALNI SEKRETAR**

 **mr Damir Davidović s.r.**